ΠΡΟΚΗΡΥΞΗ
Αριθμ. 562800
Προκήρυξη διαγωνισμού για την πλήρωση μιας
(1) κενής οργανικής θέσης του κλάδου ΠΕ Καλών Τεχνών, ειδικότητας ΠΕ Καθηγητών Ζωγρα-
φικής στο Προπαρασκευαστικό και Επαγγελματικό Σχολείο Καλών Τεχνών Πανόρμου Τήνου
(Π.Ε.Σ.Κ.Τ.Π.Τ).
Η ΥΠΟΥΡΓΟΣ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Των άρθρων 2 και 3 του ν. 3136/1955 «Περί Ιδρύσεως Προπαρασκευαστικού και Επαγγελματικού Σχολείου
Καλών Τεχνών Πανόρμου Τήνου» (Α΄ 35),
β) την περ. η΄ της παρ. 2 του άρθρου 2 του ν. 4765/2021
«Εκσυγχρονισμός του συστήματος προσλήψεων στον
δημόσιο τομέα και ενίσχυση του Ανώτατου Συμβουλίου
Επιλογής Προσωπικού (Α.Σ.Ε.Π.) και λοιπές διατάξεις»
(Α΄ 6),
γ) της παρ. 11 του άρθρου 10 του ν. 3051/2002 «Συνταγματικά κατοχυρωμένες ανεξάρτητες αρχές, τροπο-
ποίηση και συμπλήρωση του συστήματος προσλήψεων
στο δημόσιο τομέα και συναφείς ρυθμίσεις» (Α΄ 220),
δ) των άρθρων 4-10 του ν. 3528/2007 «Κύρωση του
Κώδικα Κατάστασης Δημοσίων Πολιτικών Διοικητικών
Υπαλλήλων και Υπαλλήλων Ν.Π.Δ.Δ.» (Α΄ 26),
ε) του ν.δ. 3832/1958 «Περί κυρώσεως των υπ’ αρ.
195/16.2-1951, 344/29-3-1952, 158/27-2-1954 και 809/
8-6-1954 Πράξεων του Υπουργικού Συμβουλίου, αφορωσών τον διορισμό των Βορειοηπειρωτών και Κυπρίων
εις δημοσίας θέσεις και θέσεις Οργανισμών Δημοσίου
Δικαίου, κλπ» (Α΄ 128), καθώς επίσης και την 464/1985
γνωμοδότηση του Γνωμοδοτικού Συμβουλίου Δημόσιας
Διοίκησης,
στ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α΄ 184),
ζ) των παρ. 20, 21 και 22 του άρθρου ένατου του
ν. 4057/2012 «Πειθαρχικό Δίκαιο Δημοσίων Πολιτικών
Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» (Α΄ 54), όπως ισχύει,
η) του ν. 2431/1996 «Διορισμός ή Πρόσληψη Πολιτών
Ευρωπαϊκής Ένωσης στη Δημόσια Διοίκηση» (Α΄ 175),
καθώς και του π.δ. 7/2003 «Διορισμός ή Πρόσληψη
Πολιτών των Κρατών - Μελών της Ευρωπαϊκής Ένωσης
στο Υπουργείο Πολιτισμού και στους Εποπτευόμενους
Φορείς» (Α΄ 5),
θ) του άρθρου 26 του ν. 4440/2016 «Ενιαίο Σύστημα
Κινητικότητας στη Δημόσια Διοίκηση και την Τοπική
Αυτοδιοίκηση, υποχρεώσεις των προσώπων που διορίζονται στις θέσεις των άρθρων 6 και 8 του ν. 4369/2016,
ασυμβίβαστα και πρόληψη των περιπτώσεων σύγκρουσης συμφερόντων και λοιπές διατάξεις» (Α΄ 224),
ι) του π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο - Κλα-
δολόγιο)» (Α΄ 232),
ια) του π.δ. 4/2018 «Οργανισμός Υπουργείου Πολιτισμού και Αθλητισμού» (Α΄ 7) - διόρθωση σφάλματος
Α΄ 158/2018,
ιβ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευομένων φορέων» (A΄ 130), όπως
τροποποιήθηκε με το π.δ. 82/2023 (Α΄ 139),
ιγ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄ 131).
2. Την υπό στοιχεία ΥΠΠΟ/ΔΙΟΙΚ/Β΄/13957/6.4.1987
κοινή υπουργική απόφαση «Αντιστοιχία οργανικών μονάδων των Ν.Π.Δ.Δ που εποπτεύονται από το Υπουργείο
Πολιτισμού» (Β΄ 191).
3. Την υπ’ αρ. 39813/2023 «Αντιστοίχιση των υφισταμένων κλάδων και ειδικοτήτων του Προπαρασκευαστικού
και Επαγγελματικού Σχολείου Καλών Τεχνών Πανόρμου
Τήνου, σύμφωνα με τους οριζόμενους στο π.δ. 85/2022
(Α΄ 232) νέους κλάδους και ειδικότητες» (Β΄ 531).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  Α.Σ.Ε.Π.
Αρ. Φύλλου 7
ΤΕΥΧΟΣ ΠPOKHPYΞEΩN AΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 7/31.01.2024
4. Την υπ’ αρ. 26/31.10.2023 πράξη του Υπουργικού Συμβουλίου με θέμα «Έγκριση προγραμματισμού προσλήψεων έτους 2024 και τροποποίηση των υπ’ αρ. 42/30.9.2020, 50/4.11.2021 και 31/27.9.2022 Πράξεων Υπουργικού
Συμβουλίου» η οποία αφορά στην έγκριση, μεταξύ άλλων, για την κίνηση των διαδικασιών πλήρωσης μίας (1) κενής
οργανικής θέσης κλάδου ΠΕ Καθηγητή Ζωγραφικής στο Προπαρασκευαστικό και Επαγγελματικό Σχολείο Καλών
Τεχνών Πανόρμου Τήνου.
5. Το υπ’ αρ. 162/21.11.2023 έγγραφο του Διευθυντή του Προπαρασκευαστικού και Επαγγελματικού Σχολείου
Καλών Τεχνών Πανόρμου Τήνου, σχετικά με τη διενέργεια διαγωνισμού για την πλήρωση μίας (1) κενής οργανικής
θέσης του κλάδου ΠΕ Καλών Τεχνών ειδικότητας ΠΕ Καθηγητών Ζωγραφικής στο ΠΕΣΚΤΠΤ καθώς και το από
17.1.2024 ηλεκτρονικό μήνυμα του Διευθυντή του ως άνω Σχολείου.
6. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Προκηρύσσουμε, χωρίς διαγωνισμό, με τη διαδικασία της επιλογής, την πλήρωση μίας (1) κενής οργανικής θέσης
του κλάδου ΠΕ Καλών Τεχνών ειδικότητας ΠΕ Καθηγητών Ζωγραφικής στο Προπαρασκευαστικό και Επαγγελματικό
Σχολείο Καλών Τεχνών Πανόρμου Τήνου (Δημόσια Υπηρεσία που εποπτεύεται από το Υπουργείο Πολιτισμού)
Οι υποψήφιοι/-ες πρέπει:
1) Να είναι Έλληνες και Ελληνίδες πολίτες ή
2) Πολίτες κρατών - μελών της Ευρωπαϊκής Ένωσης, υπό τους περιορισμούς του άρθρου 1, παρ.1 του ν. 2431/1996
(Α΄ 175)
Για τους ανωτέρω πολίτες απαιτείται η γνώση της Ελληνικής γλώσσας σε βαθμό επαρκή για την άσκηση των καθηκόντων του οικείου κλάδου, η οποία αποδεικνύεται με Πιστοποιητικό Ελληνομάθειας (άρθρο 9 του ν. 4027/2011),
που χορηγείται από το Κέντρο Ελληνικής Γλώσσας: α) Υ.ΠΑΙ.Θ., Ανδρέα Παπανδρέου 37, Τ.Κ. 15180 Αθήνα, τηλ.
2103442322 και β) Καραμαούνα 1, Πλ. Σκρα, Τ.Κ. 55 132 Θεσσαλονίκη, επιπέδου Γ2.
3) Βορειοηπειρώτες, Κύπριοι ομογενείς και Ομογενείς αλλοδαποί που προέρχονται από την Κωνσταντινούπολη και
από από τα νησιά Ίμβρο και Τένεδο χωρίς να απαιτείται πιστοποιητικό ελληνικής ιθαγένειας, υπό την προϋπόθεση
ότι η ιδιότητά τους ως Ελλήνων κατά το γένος και τη συνείδηση αποδεικνύεται με άλλους τρόπους (ν.δ. 3832/1958 Α΄ 128) και ομογενείς εξ’ Αιγύπτου.
4) Δικαιούνται να είναι υποψήφιοι και όσοι απέκτησαν την ελληνική ιθαγένεια με πολιτογράφηση.
5) Να έχουν συμπληρώσει το 21ο έτος της ηλικίας τους.
6) Να έχουν την υγεία και τη φυσική καταλληλότητα που απαιτείται για την άσκηση των καθηκόντων της θέσης
τους, κατά την έννοια των διατάξεων του άρθρου 7 του άρθρου πρώτου του ν. 3528/2007, όπως ισχύει.
7) Να μην έχουν κώλυμα διορισμού (άρθρα 8 και 9 του ν. 3528/2007, όπως ισχύει), ούτε κατά το χρόνο λήξης της
προθεσμίας υποβολής των αιτήσεων, ούτε κατά το χρόνο του διορισμού, ήτοι:
α) Να μην έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην
υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία,
παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της
γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής.
β) Να μην είναι υπόδικοι που έχουν παραπεμφθεί με τελεσίδικο βούλευμα ή κατ’ άλλον νόμιμο τρόπο (άρθρο 43 του
ν. 4139/2013) για κακούργημα ή για πλημμέλημα της περίπτωσης α, έστω και αν το αδίκημα αυτό έχει παραγραφεί.
γ) Να μην έχουν στερηθεί λόγω καταδίκης τα πολιτικά τους δικαιώματα και για όσο χρόνο διαρκεί η στέρηση αυτή.
δ) Να μην τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις.
ε) Να μην έχουν απολυθεί από θέση δημόσιας υπηρεσίας ή Ο.Τ.Α. ή άλλου Νομικού Προσώπου του δημόσιου
τομέα, λόγω επιβολής της πειθαρχικής ποινής της οριστικής παύσεως ή λόγω καταγγελίας της σύμβασης εργασίας
για σπουδαίο λόγο, οφειλόμενο σε υπαιτιότητα του εργαζομένου, ή να έχει παρέλθει πενταετία από την απόλυση.
Για τη διαπίστωση του ως άνω κωλύματος διορισμού υποβάλλεται υπεύθυνη δήλωση από τον ενδιαφερόμενο,
το αληθές περιεχόμενο της οποίας ελέγχεται αυτεπαγγέλτως από την αρμόδια υπηρεσία διορισμού με βάση τα
στοιχεία που τηρούνται στο Μητρώο απογραφής Ελληνικού Δημοσίου.
Σημείωση: Το κώλυμα διορισμού αίρεται μόνο με την έκδοση του κατά την παρ. 1 του άρθρου 47 του Συντάγματος
διατάγματος που αίρει τις συνέπειες της ποινής.
Δεν διορίζονται υπάλληλοι:
α) Όσοι δεν έχουν εκπληρώσει τις στρατιωτικές τους υποχρεώσεις ή δεν έχουν απαλλαγεί νόμιμα από αυτές,
β) όσοι έχουν αναγνωρισθεί ως αντιρρησίες συνείδησης και δεν έχουν εκπληρώσει, σύμφωνα με τις Ειδικές διατάξεις της στρατολογικής νομοθεσίας, άοπλη Θητεία ή εναλλακτική πολιτική κοινωνική υπηρεσία.
Η μη εκπλήρωση στρατιωτικών υποχρεώσεων αποτελεί κώλυμα διορισμού, εφόσον αυτές δεν έχουν εκπληρωθεί
κατά το χρόνο διορισμού του υπαλλήλου. (άρθρο 5 του ν. 3528/2007 και άρθρο 29 του ν. 4440/2016).
Τυπικά προσόντα
Οι υποψήφιοι/-ες θα πρέπει να είναι πτυχιούχοι με τους κάτωθι τίτλους σπουδών:
Πτυχίο Εικαστικών Τεχνών Ελληνικού Α.Ε.Ι με κατεύθυνση τη Ζωγραφική (Ανωτάτη Σχολή Καλών Τεχνών, ή Τμήμα Εικαστικών και Εφαρμοσμένων Τεχνών του Αριστοτελείου Πανεπιστημίου Θεσσαλονίκης ή Τμήμα Εικαστικών
και Εφαρμοσμένων Τεχνών του Πανεπιστημίου Δυτικής Μακεδονίας ή Τμήμα Εικαστικών Τεχνών και Επιστημών
της Τέχνης του Πανεπιστημίου Ιωαννίνων) ή αντίστοιχου και ισότιμου τίτλου ομοταγούς Α.Ε.Ι. του εξωτερικού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 7/31.01.2024
Αν ο τίτλος σπουδών έχει χορηγηθεί από Α.Ε.Ι του εξωτερικού θα πρέπει να υποβληθεί η ισοτιμία του με τα αντίστοιχα ελληνικά ΑΕΙ.
ΕΠΙΣΗΜΑΝΣΗ
Επισημαίνεται ότι πρόκειται για θέση πλήρους απασχόλησης και ότι ο ΠΕ Καθηγητής Ζωγραφικής  θα πρέπει να
είναι στη διάθεση της Σχολής κατά τις πέντε εργάσιμες ημέρες της εβδομάδας.
Πέραν των ωρών διδασκαλίας, τη βαθμολόγηση και την προετοιμασία του μαθήματος, θα αναλάβει ή θα συνεισφέρει κατ’ ανάθεση και σε συνεργασία με τη Διοίκηση της Σχολής στα εξής επιπλέον καθήκοντα:
Α) Την καταγραφή, οργάνωση, αξιολόγηση και γενικότερα χειρισμό του καλλιτεχνικού αρχείου του Σχολείου.
Β) Τη συμβολή στη διοργάνωση εκθέσεων με έργα σπουδαστών του Σχολείου ή ακόμα στη σύνδεση του Σχολείου
με ανάλογα προγράμματα εκθέσεων, καλλιτεχνικών / φοιτητικών συναντήσεων - συμποσίων - εργαστηρίων - διαγωνισμών στην Ελλάδα και το εξωτερικό.
Γ) Τη συμμετοχή ως διδάσκων στην εκπόνηση των διπλωματικών εργασιών των τελειοφοίτων καθώς και στην
αξιολόγησή τους.
Δ) Το άνοιγμα και λειτουργία των εργαστηρίων της Σχολής, πέραν των ωρών διδασκαλίας.
Ε) Τη συνοδεία και οργάνωση εκπαιδευτικών εκδρομών και επισκέψεων.
ΣΤ) Κάθε άλλη υποχρέωση και ενέργεια στα πλαίσια του Συλλόγου των Διδασκόντων, ή καθήκοντα / δράσεις /
εργασίες που θα κριθούν αναγκαίες προς διεκπεραίωση για την Υπηρεσία και θα του/ της ανατεθούν από τη Διοίκηση της Σχολής.
Η) Κάθε άλλη ενέργεια στα πλαίσια των αναγκών της Σχολής.
ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ ΣΥΜΜΕΤΟΧΗΣ
Οι υποψήφιοι/-ες που επιθυμούν να συμμετάσχουν στη διαδικασία πλήρωσης της θέσης αυτής πρέπει μέσα σε
αποκλειστική προθεσμία τριάντα (30) ημερών από την επομένη εργάσιμη της ημερομηνίας της τελευταίας δημοσίευσης της παρούσης στον ημερήσιο τύπο, να υποβάλουν αυτοπροσώπως αίτηση ή να την ταχυδρομήσουν με
συστημένη επιστολή με απόδειξη στη Διεύθυνση Διαχείρισης Ανθρώπινου Δυναμικού (Τμήμα Διοικητικής Υποστήριξης Εποπτευομένων Φορέων του Υπουργείου Πολιτισμού Μπουμπουλίνας 20-22 Τ.Κ. 106 82).
Ανυπόγραφες αιτήσεις δεν γίνονται δεκτές.
Το εμπρόθεσμο των αιτήσεων στην περίπτωση της ταχυδρομικής αποστολής αυτών κρίνεται με βάση την ημερομηνία της ταχυδρομικής σήμανσης.
Η θέση θα πληρωθεί με την διαδικασία επιλογής από τετραμελή επιτροπή, η οποία θα αποτελείται από δύο (2)
ειδικούς καθηγητές της Αρχιτεκτονικής Σχολής του Εθνικού Μετσοβείου Πολυτεχνείου και δύο καθηγητές καλλιτεχνικών μαθημάτων της Ανωτάτης Σχολής Καλών Τεχνών, και η οποία Επιτροπή, με βάση τα στοιχεία που θα
περιέχει ο ατομικός φάκελος των υποψηφίων, θα αξιολογήσει και θα επιλέξει τον καταλληλότερο από αυτούς. Η ως
άνω τετραμελής Επιτροπή, καθώς και ο/η Γραμματέας αυτής, θα οριστούν με απόφαση της Υπουργού Πολιτισμού.
ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
Οι υποψήφιοι/-ες μαζί με την αίτηση υποχρεούνται να υποβάλουν σε ευκρινή φωτοαντίγραφα όπως ορίζεται στο
άρθρο 1 του ν. 4250/2014 όλα τα απαιτούμενα δικαιολογητικά, ήτοι:
1) Φωτοτυπία των δύο όψεων της αστυνομικής ταυτότητας ή ελλείψει ταυτότητας των κρίσιμων σελίδων του
διαβατηρίου (δηλ. αυτών που αναφέρονται ο αριθμός και τα στοιχεία ταυτότητας του κατόχου). Αν από αυτά δεν
προκύπτει η ημερομηνία γεννήσεως, πρέπει να προσκομιστεί και πιστοποιητικό γεννήσεως.
2) Αντίγραφα τίτλων σπουδών. Εάν οι τίτλοι έχουν αποκτηθεί στην αλλοδαπή απαιτείται εκτός από τους τίτλους
επίσημη μετάφραση και πράξη αναγνώρισης από το ΔΟΑΤΑΠ για την ισοτιμία και τη βαθμολογική αντιστοιχία.
3) Με την αίτηση ο/η υποψήφιος/-α πρέπει να συνυποβάλει:
1. Αναλυτικό Βιογραφικό σημείωμα.
2. Προσωπικό Υπόμνημα όπου θα αναφέρονται οι λόγοι για τους οποίους ο υποψήφιος επιθυμεί να εργαστεί
στην εν λόγω θέση, τι οραματίζεται να προσφέρει στη Σχολή και ποια ήταν τα κίνητρα που τον/την ώθησαν να
ασχοληθεί με τη Ζωγραφική και το Σχέδιο με τις σπουδές και τη δράση του/της. Επίσης ο/η υποψήφιος/α θα πρέπει
να αναφερθεί στο καλλιτεχνικό του/της έργο.
3. Portfolio με έργα του γνωστικού αντικειμένου της Προκήρυξης.
4. Οι υποψήφιοι θα μπορούν με την αίτησή τους να συνυποβάλλουν οποιοδήποτε άλλο στοιχείο, που μπορεί κατά
την κρίση τους να συμβάλει στην απεικόνιση της καλλιτεχνικής προσωπικότητάς τους και των ικανοτήτων τους,
καθώς και της ικανότητάς τους να διδάξουν το γνωστικό αντικείμενο της θέσης.
Η Επιτροπή Επιλογής έχει το δικαίωμα να ζητήσει από τους/τις υποψήφιους/-ες οποιοδήποτε στοιχείο θα διευκολύνει στην πραγματοποίηση του έργου της, καθώς και να καλέσει τους/τις υποψήφιους/-ες σε συνέντευξη.
Η απόφαση - προκήρυξη αυτή να δημοσιευθεί στην Εφημερίδα της Κυβερνήσεως και περίληψη αυτής σε δύο
ημερήσιες εφημερίδες της Αθήνας, μία ημερήσια εφημερίδα των Κυκλάδων, και θα αναρτηθεί στο διαδικτυακό τόπο
του Υπουργείου Πολιτισμού www.culture.gov.gr (Ανακοινώσεις - Προκηρύξεις - Επιλογή Προσωπικού), καθώς και
στο πρόγραμμα «Διαύγεια» www.et.diavgeia.gov.gr.
Αθήνα, 22 Ιανουαρίου 2024
H Υπουργός
ΣΤΥΛΙΑΝΗ ΜΕΝΔΩΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 7/31.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20241000007.pdf | Tokens: 15784]